Nakokumisa yo lelo oyo, nkolo na ngai Yezu Kristo, yo ozali Mwinda oyo eyaki kongengisa mokili. Mokonzi na ngai , soki yo otelemi liboso molili ekologwa. Soki otolomboli loboko na yo minyololo ekokweya. Oyaki na mikili po na bakufi te
Yo zali ndenge moko wuta na ebandela, yo obikisaki babeli pe olimbisika masumu ya bato. Lelo oyo lolenge moko nioso akobelela yo, okolongola ye na pasi pe okopangusa mpinzoli na ye. Moninga oyo azali kotanga buku oyo, lakisa ye ete yo ozali na bomoyi. Amen
Yawe, ya solo, nazali mosali na yo; nazali mosali na yo, mwana ya mosali na yo ya mwasi; opesi ngai bonsomi wuta na minyololo na ngai. Nakopesa mbeka ya kozongisa matondi epai na yo mpe nakobenga kombo ya Yawe.
BANZEMBO 116: 16.
Bato boni na ngonga oyo bazali kobunda po na kolongwa kati na minyololo. Bato boni na ngonga oyo bazali kobondela po na bandeko to baniga oyo bazali na bosoto ya masumu. Bipayi na bipayi, o zonga-zonga ya mokili mobimba, bato bazali kolela, koganga, kobondela to bobele kobeta tolo po na mikakatano to pasi. Ndenge nini, miso ya Nkolo na biso, Nzambe Tata oyo azali na likolo azali komona moto moko moko, azali koyoka mongongo ya moto moko moko. Ezali likabo ya kokamwa pona biso bato, kasi ezali pamba po na ye , ye moto akela mokili na pe bato ya bikolo nioso. Ye alalka pongi te , matoyi na ye ezali pe mokuse te. Kasi, na ngonga oyo,bato ebele nioso bazali kobelela ye , oyo batie miso na bango epayi na ye, bakoma minyololo na bango ekokweya. Ndeko na ngaî tika kobunda yo moko, mitika bobele na maboko ma Nzambe.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM
lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn lin_Latn